પતરામાંથી વસ્તુઓ બનાવવાનું કામ કરતા ૩૦ કારીગરો, પેલા મૃત્યુ પામેલા ૧૦,૦૦૦ કેદીઓ સામે તો સાવ મુઠ્ઠીભર જ ગણાય! એટલે એવું કહેવું જ પડે કે લોકોને બચાવી લેવાની બાબતમાં ઓસ્કરનો ફાળો બહુ મામુલી હતો! પરંતુ અનેક લોકોના આશ્રયદાતા તરીકે તેણે ગોલ્ડબર્ગ અને હેલન હર્ષને પણ બચાવી લીધાં હતાં, અને ડૉ. લિઓન ગ્રોસ અને ઓલેક રોસનરને બચાવી લેવાનો પણ તેણે પ્રયાસ કર્યો હતો. આવી જ નિ:સ્વાર્થ સમતા સાથે તેણે મોરાવિયા વિસ્તાર માટે ગેસ્ટાપો સાથે મોંધી સોદાબાજી પણ કરી હતી. આપણે જાણીએ છીએ કે સોદો તો થયો જ હતો, પરંતુ એ કેટલો મોંઘો પડ્યો હતો તે આપણે જાણતા નથી! પરંતુ એ સોદો અત્યંત મોંઘો પડ્યો હશે એ વાતમાં પણ બે મત નથી!